Si Khertek Anchimaa namundag sa ngonyan inaapod na Distrito nin Bay-Tayginsky nin Tuba, harani sa presenteng erokan nin Kyzyl-Dag kan 1912. Mas amay pang pirang bulan an paglakma kan Tsinang Dinastiya Qing nagresulta sa pagkaputol kan nominal na pamomoon Tsino sa teritoryong Tubano asin ta natugdas an sarong independyenteng Tannu Uriankhai sa irarom kan Mongol asin Tubanong aristokrasya. Si Anchimaa namundag ikatolong aki sa pamilya nin mga paraayam sa kadlagan. Kan panahon nin tigbururakan taon 1918 sarong epidemya nin puko sa rona nahagop an saiyang ama asin sarong tugang, mala ta an saiyang ina iyo na lang nawalat na magataman saiya asin apat pa niyang mga tugang. Ngani magianan sa pagbuhay si anom-na-taon na Anchimaa pigpaampon sa mas maykayang pinsan sa pamilya.